Geestelike flieks | Toortsie, Kameel en Bokbaaivygie se blog
← Toortsie’s Banting Recipebook
En toe is daar Q →
Posted on Mei 1, 2016	by Toortsie
Daar is ‘n paar geestelike flieks wat ek regtig graag wil aanbeveel.
Die eerste een is ‘War Room’. Ek weet nie wanneer hy uitgegee is nie, maar doen jouself die guns en kry hom. Koop hom of leen hom by iemand en kyk hom en maak sy inligting joune. Dis lewensveranderend en in die tye waarin ons vandag leef, van uiterste belang.
Dis deur dieselfde mense uitgegee as ‘Fireproof’, net so ‘n fantastiese fliek vir veral getroude pare. Huwelike verkeer onder geweldige druk. Dis absoluut satan se missie om huwelike op te breek, want as ons huwelike val, val ons gesinne en die samelewing val. Gesonde huwelike en gesonde gesinne is die ruggraat van gesonde gemeenskappe. Kry asseblief vir jou die fliek en sommer die boek wat saam met hom kom, ‘Waag dit om lief te hê.’ En as jy die moeite doen om die boek te kry, DOEN hom. Lees hom, maak dit joune. Deur dit te doen het in ‘n krisistyd in my huwelik, het wondere gedoen.
Nou is ek nie meer seker of die naam reg is nie, ek dink dis ‘Facing the giants.’ Wat ‘n fliek! ‘n Moet kyk!
Ag, dan is ‘The Horse whisperer’ ook ‘n gunsteling. En natuurlik ‘Faith like potatoes’, beide ou flieks, maar beslis die moeite werd om te kyk.
Die belangrikste egter bly steeds dat ons die flieks sal kyk, maar dit ook ons eie maak en toepas in ons lewe. Dán was dit die moeite werd. Om dit net te kyk en te sê, ‘Haai, dit was nou oulik’, en klaar, help min. Kom ons laat toe dat hierdie lewensveranderende flieks met God se hulp, ook óns lewens verander. Dis goed waaroor ons nooit spyt sal wees nie.
This entry was posted in Boeke en flieks, Geleefde Christenskap and tagged Geestelike flieks. Bookmark the permalink.
12 Responses to Geestelike flieks
Mei 1, 2016 om 11:58 nm
Ek dink ‘n stukkie van sulke goeie flieks bly altyd by ‘n mens. Dankie vir die aanbevelings.
Mei 2, 2016 om 9:24 vm
Sal beslis bietji die name neerskryf en gan soek vir hulle. Klink of elk die moeite werd is.
Mei 2, 2016 om 9:33 vm
Ek het nou die prente bygesit, as dit dalk sal help.
Mei 2, 2016 om 9:53 vm
Dankie nou het ek n prentjie ook. Horse Whisperer het ek al gesien.
Dink nie hy is heeltemal so ‘n geestelike fliek nie, tog goed m te sien.
Mei 3, 2016 om 12:05 vm
Is so. Tog diep en menslik. As mens omgee vir diere en die natuur is jy klaar al nader aan God.
Mei 2, 2016 om 4:09 nm
Nog ‘n fliek wat my geroer het, was “Machine Gun Preacher”.
Ken hom glad nie. Sal bietjie uitkyk.
Mei 2, 2016 om 4:10 nm
War Room word sterk aanbeveel. Kerke wys hom vir hulle gemeentes. Het hom by een van my kinders persent gekry…. baie goed.
Mei 2, 2016 om 11:33 nm
on golden pond van Catherine hepburn en john miles( dink ek) is nou nie geestelik nie, maar so wys ooor die ouderdom. baie sttof tot nadenke
Mei 3, 2016 om 6:41 vm
Ek onthou hom!
Mei 10, 2016 om 1:20 nm
Baie goeie flieks met uitstekende lewenslesse